Document ID: 32005R1719

UREDBA KOMISIJE (ES) št. 1719/2005
z dne 27. oktobra 2005
o spremembi priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), in zlasti členov 9 in 12 Uredbe,
ob upoštevanju naslednjega:
(1)
Uredba (EGS) št. 2658/87 je določila nomenklaturo blaga, v nadaljevanju „kombinirana nomenklatura“, da bi hkrati izpolnila zahteve skupne carinske tarife, statistike Skupnosti o zunanji trgovini in drugih politik Skupnosti, ki zadevajo uvoz ali izvoz blaga.
(2)
Z namenom poenostavitve zakonodaje je primerno posodobiti kombinirano nomenklaturo in prilagoditi njeno strukturo.
(3)
Potrebno je spremeniti kombinirano nomenklaturo, tako da se upošteva naslednje: spremembe zahtev v zvezi s statistiko in trgovinsko politiko; spremembe, ki so bile narejene z namenom izpolnitve mednarodnih obveznosti; tehnološki in trgovinski razvoj; potrebo po uskladitvi ali pojasnitvi besedil; in potrebo po terminoloških prilagoditvah za zagotovitev doslednosti v jezikih nekaterih novih držav, ki so vstopile leta 2004.
(4)
V skladu s členom 12 Uredbe (EGS) št. 2658/87 je treba z začetkom veljavnosti od 1. januarja 2006 zamenjati Prilogo I k navedeni uredbi s celotno različico kombinirane nomenklature, skupaj z avtonomnimi in konvencionalnimi stopnjami dajatev, izhajajočih iz ukrepov, ki sta jih sprejela Svet ali Komisija.
(5)
Ukrepi, predvideni v tej uredbi, so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Priloga I k Uredbi (EGS) št. 2658/87 se nadomesti z besedilom, določenim v Prilogi k tej uredbi.
Člen 2
Ta uredba začne veljati 1. januarja 2006.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. oktobra 2005.

Labels: 3